Breytingar gerðar á reglugerð Afrekssjóðs ÍSÍ Á fundi framkvæmdastjórnar ÍSÍ , fimmtudaginn 28. nóvember sl. voru samþykktar breytingar á reglugerð Afrekssjóðs ÍSÍ , en eins og kemur fram í reglugerðinni þá ber að endurskoða hana árlega . Þrjár meginbreytingar voru gerðar , en þær eru : Ákvæði var bætt inn varðandi kröfur um Afreksstefnur sérsambanda þannig að nýstofnuð sérsambönd fá tíma í allt að 24 mánuði frá stofnun eða fram að næsta hefðbundna sérsambandsþingi til að staðfesta afreksstefnu svo framarlega sem að drög séu fyrir hendi , ( grein 11 ) . Á Íþróttaþingi ÍSÍ breyttist Afreksstefna ÍSÍ á þann hátt að nú er notað orðið heilbrigðisteymi í stað fagteymis um teymi þeirra heilbrigðisstarfsmanna sem þjónusta sérsambönd og íþróttfólkið á vegum sérsambanda . Það þótti því nauðsynlegt að uppfæra reglugerð sjóðsins í samræmi við þann texta , ( grein 11 og grein 28 ) . Bráðabirgðarákvæði í lok reglugerðar , þar sem sérsamböndum var gefinn frestur til að uppfæra afreksstefnur sínar m.t.t. kröfur um lengri gildistíma á ekki lengur við , þar sem öll sérsambönd ÍSÍ hafa haldið sérsambandsþing síðan að Íþróttaþing ÍSÍ var haldið 2017 .